Megakarioblastas

Megakarioblastas – stambų branduolį ir bazofilišką citoplazmą turinti ląstelė. Iš jų, hemopoezės metu, ryškiai pakintant branduoliui (labai padidėja ir segmentuojasi) ir citoplazmai, formuojasi megakariocitai.

Iš megakariocitų citoplazmos kaulų čiulpuose formuojasi kraujo plokštelės. Jų ląstelėse be įprastų organelių, atsiranda negrūdėtojo endoplazminio tinklo kanalų, ties kuriais megakariocito citoplazmos gabalėliai atitrūksta ir virsta kraujo plokštelėmis.

Kategorija:Kraujas

de:Thrombopoese#Megakaryoblast